CELEX: 62016TN0726
Language: el
Date: 2016-10-13 00:00:00
Title: Υπόθεση T-726/16: Προσφυγή της 13ης Οκτωβρίου 2016 — VFP κατά Επιτροπής

12.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 462/33
            
         Προσφυγή της 13ης Οκτωβρίου 2016 — VFP κατά Επιτροπής
   (Υπόθεση T-726/16)
   (2016/C 462/43)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Vlaamse Federatie van Persverkopers VZW (VFP) (Αμβέρσα, Βέλγιο) (εκπρόσωποι: P. de Bandt, J. Dewispelaere και J. Probst, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να κρίνει την προσφυγή παραδεκτή·
            
         
               —
            
            
               να ακυρώσει την απόφαση της Ευρωπαϊκής Επιτροπής της 3ης Ιουνίου 2016, Κρατική ενίσχυση SA.42366 (2016/N) — Βέλγιο — Κρατική αποζημίωση προς την bpost για την παροχή δημόσιων υπηρεσιών κατά την περίοδο 2016-2020 (1)·
            
         
               —
            
            
               να αναπέμψει την υπόθεση στην Επιτροπή για περαιτέρω έρευνα και έκδοση νέας αποφάσεως·
            
         
               —
            
            
               να καταδικάσει την Επιτροπή στα δικαστικά έξοδα της προσφεύγουσας· και
            
         
               —
            
            
               να λάβει κάθε άλλο αναγκαίο μέτρο.
            
         
      Λόγοι και κύρια επιχειρήματα
   
   Προς στήριξη της προσφυγής η προσφεύγουσα προβάλλει έναν μοναδικό λόγο κατά τον οποίο η Ευρωπαϊκή Επιτροπή προσέβαλε τα διαδικαστικά της δικαιώματα εκδίδοντας την προσβαλλόμενη απόφαση και παραλείποντας να κινήσει την επίσημη διαδικασία του άρθρου 108, παράγραφος 2, ΣΛΕΕ.
   Με τον μοναδικό λόγο της προσφυγής η προσφεύγουσα προβάλλει ότι η Επιτροπή, δεδομένου ότι συνάντησε σοβαρές δυσχέρειες όσον αφορά το ζήτημα κατά πόσον είναι συμβατή με την εσωτερική αγορά η αποζημίωση για την υπηρεσία γενικού οικονομικού συμφέροντος (στο εξής: ΥΓΟΣ) διανομής τύπου, υπείχε νομική υποχρέωση να εκδώσει απόφαση περί κινήσεως της επίσημης διαδικασίας έρευνας. Ο μοναδικός λόγος της προσφυγής διαρθρώνεται σε τέσσερα σκέλη. Ειδικότερα, η προσφεύγουσα υποστηρίζει ότι η συνδρομή των σοβαρών δυσχερειών προκύπτει από δέσμη συγκλινουσών ενδείξεων σχετικά με (i) τη διάρκεια της προκαταρκτικής εξετάσεως και τις ειδικές περιστάσεις υπό τις οποίες χορηγήθηκε η ενίσχυση (πρώτο σκέλος), (ii) το γεγονός ότι η ανάλυση της Επιτροπής σχετικά με τον χαρακτηρισμό της διανομής αναγνωρισμένων εφημερίδων και περιοδικών ως ΥΓΟΣ είναι ανεπαρκής (δεύτερο σκέλος), (iii) το γεγονός ότι η ανάλυση της Επιτροπής σχετικά με τους δικαιούχους της ΥΓΟΣ διανομής τύπου δεν είναι πλήρης (τρίτο σκέλος) και (iv) το γεγονός ότι η ανάλυση της Επιτροπής σχετικά με τη στρέβλωση του ανταγωνισμού και την ανάπτυξη του εμπορίου δεν είναι πλήρης και είναι ανεπαρκής (τέταρτο σκέλος).
   
      (1)  ΕΕ 2016, C 341, σ. 5.